stanford-oval/wikipedia huggingface dataset:
Suomen vapaakristillinen neuvosto

| Suomen vapaakristillinen neuvosto> SVKN |
| --- | --- |
 Järjestön tunnus.
Perustettu:  1967 1994 (yhdistys)
Tyyppi:  Kristillinen
Toimiala:  Yhteistyöjärjestö
Kotipaikka:  Tampere, Suomi
Jäsenet:   Adventtikirkko  Baptistikirkko  Helluntaikirkko  Metodistikirkko  Pelastusarmeija  Vapaakirkko 
Aiheesta muualla
Sivusto
Infobox OKNimi-testi OK: 
Suomen vapaakristillinen neuvosto (SVKN ry) on Suomessa toimivien vapaiden kristillisten suuntien yhteistyöelin. Neuvoston tarkoituksena on edistää jäsenyhteisöjen toimintaa ja yhteisymmärrystä sekä toimia niiden edunvalvojana. Se osallistuu myös aktiivisesti keskusteluun muiden kristillisten kirkkojen ja yhdyskuntien kanssa.
Suomen vapaakristilliseen neuvostoon kuuluvat Suomen Adventtikirkko, Suomen Helluntaikirkko, Suomen Metodistikirkko, Pelastusarmeija ja Suomen Vapaakirkko. Jäsenyhteisöillä on koon mukainen edustus vuosi- ja syyskokouksessa. Edustajat ovat yhteisöjensä  valitsemia. Työtä ohjaa neuvoston hallitus, jossa kaikki jäsenyhteisöt ovat edustettuina. Hallitukseen kuuluu seitsemän jäsentä. Käytännön valmisteluista vastaa pääsihteeri.
Suomen vapaakristillinen neuvosto pyrkii edistämään seurakuntien laadun parantamiseen tähtäävää Seurakunnan luontaisen kehityksen (SLK) ideaa. SLK-prosessiin mukaan lähteneistä seurakunnista 85 % on kokenut myös määrällistä kasvua.
Aiheesta muualla

Virallinen kotisivu
Seurakunnan luontainen kehitys
Suljettu

| Suljettu Absoluuttinen Nollapiste |
| --- | --- | --- |

Studioalbumin tiedot
 Äänitetty : 17.–31. tammikuuta 1999
 Julkaistu: 22. maaliskuuta 1999
 Tuottaja(t): Absoluuttinen Nollapiste
 Tyylilaji: progressiivinen rock
 Kesto: 56.59
 Levy-yhtiö: Johanna
Absoluuttisen Nollapisteen muut julkaisut
| Simpukka-amppeli 1998 | Suljettu 1999 | Olos 2000 |
Singlet albumilta Suljettu
 ”Kupit on kuin olisi häät” Julkaistu: 22. helmikuuta 1999  ”Sukututkimus lannistaa” Julkaistu: syyskuu 1999
Suljettu on Absoluuttisen Nollapisteen vuonna 1999 ilmestynyt neljäs studioalbumi. Suljettu on teemalevy, joka kertoo isän ja pojan vaikeasta suhteesta pohjoisessa maalaiskylässä. Levy perustuu Tommi Liimatan kappaleeseen ”Jokea silmiin” albumilla Liimatan Pan Alley. Albumilta julkaistiin kaksi singleä: ”Kupit on kuin olisi häät” ja ”Sukututkimus lannistaa”.
Absoluuttinen Nollapiste teki vuonna 2001 kiertueen Absoluuttinen Nollapiste soittaa Suljetun, jolla se soitti levyn kokonaisuudessaan seitsemällä keikalla. Taltiointi Tavastialla soitetusta kiertueen viimeisestä keikasta julkaistiin levyllä Sortovuodet 1994–2004.
Kappaleet

Kaikki kappaleet säveltänyt ja sanoittanut Tommi Liimatta, ellei toisin mainittu.
Kasvatus – 2.23 (säv. Aki Lääkkölä, Tommi Liimatta)
Mihin – 3.07
Sukututkimus lannistaa – 3.43
Portaat – 3.24 (säv. ja san. Aake Otsala)
Kupit on kuin olisi häät – 2.57 (säv. Otsala, Liimatta, Lääkkölä)
Esinekeräilyn hitaus – 2.34
Täällä on joku – 3.18
Joutomaa – 3.19 (säv. ja san. Otsala)
Joen silmille – 3.08
Tungos on lavaste – 5.25
Kiilakivi – 2.40
– 16. Suvannossa ylpeä ilme I–V – 20.46
Kokoonpano

Tommi Liimatta
Aki Lääkkölä
Aake Otsala
Tomi Krutsin
Teemu Eskelinen
Aiheesta muualla

Levyn saate.
Levyn arvosteluita.
TMS Entertainment

| TMS Entertainment Co> , Ltd. 株式会社トムス・エンタテインメント |
| --- | --- |

Yritysmuoto:  Kabushiki gaisha
Perustettu:  lokakuu 1946
Perustaja:  Yutaka Fujioka
Toimitusjohtaja:  Yoshiharu Suzuki
Puheenjohtaja:  Hideki Okamura
Kotipaikka:  Tokio, Japani
Toimiala:  animaatio- ja elokuvateollisuus
Tuotteet:  animaatio
Henkilöstö:  204
Tytäryhtiöt:  Telecom Animation Film TMS Photo TMS Music TOCSIS
Omistaja:  Sega Sammy Holdings
Kotisivu:  www.tms-e.co.jp
Infobox OKVirheellinen NIMI-arvo: 
TMS Entertainment Co., Ltd. (jap. 株式会社トムス・エンタテインメント, Kabushiki-gaisha Tomusu Entateinmento), aiemmin Tokyo Movie Shinsha (jap. 東京ムービー新社, Tōkyō Mūbī Shinsha), on japanilainen animaatiostudio. Vuonna 1946 perustettu studio on yksi maan vanhimmista. Sen päämaja sijaitsee nykyään Nakanossa, Tokiossa.
Aiheesta muualla

Viralliset sivut (japaniksi)
TMS Entertainment Internet Movie Databasessa (englanniksi)
TJS Opintokeskus

| TJS Opintokeskus |
| --- | --- |
Perustettu:  1979
Toimiala:  kulttuuri- ja opintotoiminta
Kotipaikka:  Helsinki
Aiheesta muualla
verkkosivu
TJS Opintokeskus on Toimihenkilöjärjestöjen Sivistysliitto ry:n ylläpitämä vapaan sivistystyön oppilaitos. Toimihenkilöjärjestöjen Sivistysliiton jäseniä ovat palkansaajakeskusjärjestöt Akava ja STTK.
TJS Opintokeskus tuottaa palkansaajakeskusjärjestö Akavalle ja STTK:lle sekä niiden ammattiliitoille ja ammattiliittoihin kuuluville alayhdistyksille koulutuksia. Koulutusten kohderyhmiä ovat yhdistysten hallitusten luottamustoimiset ja aktiivitoimijat, henkilöstön edustajat, kuten luottamusmiehet ja työsuojeluvaltuutetut, sekä ammattiliittojen työntekijät ja jäsenet. Koulutusten tehtävä on edistää toimijuutta työelämässä.
TJS Opintokeskus jakaa valtion taloudellista tukea akavalaisten ja STTK:laisten järjestöjen koulutuksiin. Tätä tukea kutsutaan TJS-tueksi.
TJS Opintokeskus myös tuottaa ja julkaisee omalla tai hankerahalla toimihenkilöliikkeen historiaan liittyviä artikkeleita ja tutkimuksia.
Perustamisajankohta ja hallinto

Toimihenkilöjärjestöjen Sivistysliitto (TJS) ry:n perustamiskokous pidettiin Finlandia-talolla 12.12.1978. Perustamiskirjan allekirjoittivat edustajat kolmesta toimihenkilökeskusjärjestöstä. Järjestöt olivat Toimihenkilö- ja Virkamiesjärjestöjen Keskusliitto TVK ry, Suomen Teknillisten Toimihenkilöjärjestöjen Keskusliitto STTK ry ja Akava ry. Sivistysliitto puolestaan sai valtioneuvostolta luvan oman opintokeskuksen perustamiseen 18.10.1979. TJS Opintokeskus aloitti toimintansa vuoden 1980 alusta.
Toimihenkilöjärjestöjen Sivistysliiton hallitus sekä samalla TJS Opintokeskuksen johtokunta koostuu akavalaisten ja STTK:laisten liittojen edustajista. Puheenjohtajia on kaksi, I puheenjohtaja ja II puheenjohtaja. I ja II puheenjohtaja vaihtuvat vuorovuosittain Akavan ja STTK:n välillä. Kolmas perustajajärjestö TVK meni konkurssiin vuonna 1992.
Toimihenkilöliikkeen tutkimukseen ja historiatietoon liittyviä julkaisuja

Ilkka Levä: Toimihenkilöt neuvottelupöydässä – Järjestöt työmarkkinoiden taitekohdissa 1945–2015. Julkaisuvuosi 2021. Julkaisija Gaudeamus. Julkaisu on vertaisarvioitu. Tutkimusta koordinoi TJS Opintokeskuksen kokoama ohjausryhmä. Tutkimusta rahoittivat Akavan ja STTK:n alkupanostuksen jälkeen Työsuojelurahasto, Suomen Kulttuurirahasto, Koneen säätiö sekä Palkansaajasäätiö. Lähteet:
Toimihenkilöliikkeen naiskuvat 1954–2014. Julkaisuvuosi 2018.
Tasa-arvotyön toimintatavat ja rakenteet toimihenkilöliikkeessä. Julkaisuvuosi 2016.
Toimihenkilöt liikkeessä II – Yhteydet politiikkaan, lakot ja jäsenmäärien kasvu. Artikkelikokoelma. Teos on 5.11.2008 järjestetyn historiaseminaarin julkaisu. Historiaseminaarin järjestivät yhteistyössä Toimihenkilöjärjestöjen Sivistysliitto TJS sekä Toimihenkilöarkisto.
Toimihenkilöt liikkeessä – Järjestöhistorian juuret ja tulevaisuus. Artikkelikokoelma. Toimihenkilöjärjestöjen Sivistysliiton TJS:n ja Toimihenkilöarkiston yhdessä 20.10.2003 järjestämän historiaseminaarin seminaarijulkaisu.
Salome (täsmennyssivu)

Salome tai Salomé voi tarkoittaa seuraavia:
Salome, naisen etunimi, Salomo-nimen naispuolinen vastine
Antiikin ajan henkiöitä

Salome, Herodes Antipaksen tytärpuoli, Herodiaan tytär
Salome I, Herodeksen sisar
Salome, Jeesuksen seuraaja
Nykyajan henkilöitä > Salome etunimenä

Salomé Báncora (s. 1993), argentiinalainen alppihiihtäjä
Salome Bey (1939–2020), yhdysvaltalais-kanadalainen laulaja, näyttelijä ja lauluntekijä
Salome Karwah (1988–2017), liberialainen sairaanhoitaja
Salome Kammer (s. 1959), saksalainen näyttelijä, laulaja ja sellisti
Salome Zurabišvili (s. 1952), Georgian ulkoministeri 2004–2005
Salome Þorkelsdóttir (s. 1927), islantilainen poliitikko, Alþingin puhemies 1991–1995
Nykyajan henkilöitä > Salome sukunimenä

Lou Andreas-Salomé (1861–1937), venäläinen psykoanalyytikko ja kirjailija
Nykyajan henkilöitä > Salomé taiteilijanimenä

Salomé, oik. Maria Rosa Marco (s. 1943), espanjalainen laulaja
Kuvitteellisia henkilöitä

Ötökkä-Salome, Tove Janssonin teoksessa Takatalvi esiintyvä nainen
Muita merkityksiä

Salome, Richard Straussin ooppera
Salome, J. Gordon Edwardsin ohjaama mykkäelokuva vuodelta 1918
Salome, Charles Bryantin ohjaama elokuva vuodelta 1923
Salome, William Dieterlen ohjaama elokuva vuodelta 1953
Salome, Claude d’Annan ohjaama elokuva vuodelta 1986
Salomé, Al Pacinon ohjaama elokuva vuodelta 2013.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Salome”, voi hakea sivunnimihaulla, laajalla sivunnimihaulla tai tekstihaulla.
Söderby

Söderby voi tarkoittaa seuraavia:
Suomessa

Usean kylän nimi:
Söderby, kylä Dragsfjärdissä Kemiönsaarella
Söderby, kylä Iniössä Paraisilla
Söderby, kylä Kruunupyyssä
Söderby, kylä Lemlandissa
Söderby, kylä Loviisan kaupungin Liljendalissa
Söderby, kylä Paraisilla kuntaliitosta edeltäneellä alueella
Söderby, kylä Snappertunassa Raaseporissa
Söderby, kylä Särkisalossa Salossa
Ruotsissa

Söderby-Karlin piiri, piiri Norrtäljen kunnassa
Söderby-Karlin kirkko, kirkko Söderby-Karlissa
Söderby, taajama Ekerön kunnassa
Söderby, pientaajama Haningen kunnassa
Söderby, pientaajama Upplands Väsbyn kunnassa
Söderbyn sairaala, sairaala Söderbyssä Salemin kunnassa
Lisäksi usean kylän nimi on Söderby.
Virossa

Söderby, kylä Vormsin kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Söderby”, voi hakea sivunnimihaulla, laajalla sivunnimihaulla tai tekstihaulla.
Suljettu listavaali

Suljettu listavaali on listavaalin muoto, jossa voi äänestää vain puolueiden ehdokaslistoja, mutta ei yksittäisiä ehdokkaita. Suljettuja vaalilistoja sanotaan myös pitkiksi listoiksi, koska niitä äänestämällä äänestäjä hyväksyy koko pitkän listan eli sen, missä järjestyksessä ehdokkaat valitaan riippuen siitä, miten suuren kannatuksen puolueen lista saa.
Järjestelmää puolustetaan sillä perusteella, että sen avulla voidaan ennaltaehkäistä henkilövaalien ei-toivottuja haittavaikutuksia, kuten suosittujen julkisuuden henkilöiden valinta ammattipoliitikkojen ohi valtiopäiville sekä, mikäli valmista kuuluisuutta ei ole riittävästi, raskaasti rahoitetut vaalikampanjat, jotka tuottavat epätasa-arvoa ehdokkaiden kesken.
Järjestelmää vastustetaan sillä perusteella, että puoluejohdot voivat ehdokasasettelulla käytännössä päättää, kenet puoluelistalta valitaan, minkä vuoksi ”poliitikot valitsevat poliitikkoja”, jotka eivät voi nousta kilpailijoiksi myöhemmin puolueen sisällä heille itselleen uusina haastajina.
Suljettu listavaalit maittain > Suhteellinen edustus

Algeria
Angola
Argentina
Armenia
Benin
Burkina Faso
Burundi
Kambodža
Kolumbia
Costa Rica
Dominikaaninen tasavalta
Itä-Timor
Equatorial Guinea
Guatemala
Guinea-Bissau
Guyana
Hongkong
Israel
Kazakstan
Kirgisia
Liettua
Moldova
Montenegro
Morocco
Mozambique
Namibia
Nicaragua
Niger
Pohjois-Makedonia
Paraguay
Portugali
Romania
Ruanda
Serbia
Etelä-Afrikka
Espanja
Sri Lanka
Togo
Tunisia
Turkki
Uruguay
Suljettu listavaalit maittain > Sekalaiset vaalijärjestelmät

Andorra
Unkari
Saksa
Italia
Uusi-Seelanti
Venäjä
Skotlanti
Taiwan
Wales
Suljettu listavaalit maittain > Enemmistöedustus

Norsunluurannikko
Singapore
Yhdysvallat
Tamana

Tamana voi tarkoittaa:
Tamana, Japanin Kumamoton prefektuurin kaupunki
Tamanan piirikunta, Japanin Kumamoton prefektuurin piirikunta
Tamana, saari Kiribatin Gilbertsaarilla
Tamana, Futunan saaren kylä Wallis ja Futunassa
Tamana, vuori Trinidadin saarella Trinidad ja Tobagossa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tamana”, voi hakea sivunnimihaulla, laajalla sivunnimihaulla tai tekstihaulla.
Swedbank

| Swedbank AB |
| --- | --- |

Osake:  OMXS: SWED A
Markkina-arvo:   221 mrd. SEK (31.12.2018)
ISIN:  SE0000242455
Perustettu:  1997
Toimitusjohtaja:  Jens Henriksson
Puheenjohtaja:  Göran Persson
Kotipaikka:  Tukholma, Ruotsi
Toimiala:  pankki- ja finanssiala
Liikevoitto:   26,5 mrd. SEK (2018)
Tilikauden tulos:   21,2 mrd. SEK (2018)
Henkilöstö:   16 102 (keskim. 2018)
Kotisivu:  www.swedbank.com
Infobox OKVirheellinen NIMI-arvo: 
Swedbank AB (aiemmin FöreningsSparbanken) on ruotsalainen liikepankki, joka on yksi suurimpia pankkikonserneja Pohjoismaissa ja Baltiassa. Taseella mitattuna (263,66 mrd. USD) Swedbank luokiteltiin vuonna 2015 maailman 88. suurimmaksi julkisesti noteeratuksi pankiksi.
Historia

Swedbankin juuret ovat 1800-luvun säästöpankkiliikkeessä, ja yhtiön historian voidaan katsoa alkaneen Göteborgiin vuonna 1820 perustetusta Ruotsin ensimmäisestä säästöpankista. Nykymuotoinen Swedbank-konserni syntyi vuonna 1997, kun Föreningsbanken ja Sparbanken Sverige yhdistyivät. Fuusion jälkeen pankki käytti nimeä FöreningsSparbanken vuoteen 2006, jolloin nimeksi vaihtui nykyinen Swedbank. Aiemmin pankki oli käyttänyt Swedbank-nimeä vain kansainvälisissä yhteyksissä.
Historia > Toiminnan laajentuminen

FöreningsSparbanken yritti yhdistyä vuonna 2001 kilpailijansa SEB:n kanssa, mutta EU:n komissio esitti pankkien fuusiosuunnitelmaan niin suuria muutoksia, että pankit päättivät luopua hankkeesta.
Pankki laajensi toimintaansa Baltian maihin vuonna 2004 ostettuaan paikallisen Hansabankin koko osakekannan. Vuonna 2007 Swedbank laajentui Ukrainaan ostamalla paikallisen TAS-Kommerzbankin yhteensä 735 miljoonan dollarin kauppahinnalla.
Swedbankin toimitusjohtajaksi nimitettiin perintäyhtiö Intrum Justitian toimitusjohtaja Michael Wolf marraskuussa 2008. Yllättäen helmikuussa 2016 hallitus erotti Wolfin, ja häntä syytettiin vuonna 2013 tapahtuneista sisäpiirikaupoista. Poliisitutkinnan jälkeen huhtikuussa 2016 Wolf vapautettiin kaikista syytteistä. Wolfin seuraajaksi pankin väliaikaiseksi toimitusjohtajaksi tuli Birgitte Bonnesen, joka nimitettiin tehtävään lopulta pysyvästi huhtikuussa 2016.
Wolfin aikana Swedbank muun muassa päätti strategiassaan keskittyä Ruotsin ja Baltian maiden markkinoihin. Pankki luopui toiminnoistaan Venäjällä ja Ukrainassa huhtikuussa 2013, mikä Wolfin mukaan oli viimeinen askel Swedbankin strategiassa. Ukrainan tytäryhtiönsä Swedbank myi paikallisen Delta Bankin enemmistöomistajalle Mykola Lagunille, kun taas Venäjällä toiminta lakkasi kokonaan.
Historia > Rahanpesukohu

Birgitte Bonnesen erotettiin hieman ennen yhtiökokousta maaliskuussa 2019 pankin jouduttua rahanpesuskandaalin keskelle. Aiemmin helmikuussa SVT oli paljastanut Swedbankin olevan epäiltynä sekaantumisesta rahanpesuun Baltian maissa vuosina 2007–2014. Bonnesen kiisti väitteet rahanpesusta, mutta Ruotsin talousrikosviraston Swedbankin pääkonttoriin tekemän ratsian myötä hallitus päätti erottaa hänet toimitusjohtajan paikalta.
Huhtikuun alussa myös hallituksen puheenjohtaja Lars Idermark jätti tehtävänsä, ja hänen seuraajakseen valittiin pankin ulkopuolelta hallitukseen kutsuttu, Ruotsin entinen pääministeri, Göran Persson. Swedbank tiedotti elokuun lopussa valinneensa uudeksi toimitusjohtajaksi vakuutusyhtiö Folksamin toimitusjohtajan Jens Henrikssonin, joka aloitti tehtävässä 1. lokakuuta 2019. Folksam on Swedbankin toiseksi suurin omistaja.
Maaliskuussa 2020 Swedbank sai Finansinspektionenilta 400 miljoonan euron sakot rahanpesusta.
Aiheesta muualla

Wikimedia Commonsissa on kuvia tai muita tiedostoja aiheesta .
Swedbank (englanniksi, ruotsiksi)
Swedbank Suomessa
Swedbankin pääkonttori Sundbybergissä.
Saivon lapsi

| Saivon Lapsi Eternal Tears of Sorrow |
| --- | --- | --- |

Studioalbumin tiedot
 Studio : Tico Tico Studio
 Julkaistu: 22. helmikuuta 2013
 Tyylilaji: melodinen death metal
 Kesto: 45.12
 Levy-yhtiö: Suomen Musiikki
Listasijoitukset
  13.
Eternal Tears of Sorrow’n muut julkaisut
| Children of the Dark Waters 2009 | Saivon Lapsi 2013 |   |
Saivon Lapsi on suomalaisen sinfonisen death metalin yhtyeen Eternal Tears of Sorrow'n seitsemäs studioalbumi, joka julkaistiin 22. helmikuuta 2013. Albumi nousi Suomen virallisen listan sijalle 13.
Kappaleesta Swan Saivo julkaistiin single ja musiikkivideo ennen varsinaisen albumin julkaisua.
Kappaleet

Saivo – 1.11 (instrumentaali)
Dark Alliance – 4.17
Legion of Beast – 4.06
Kuura – 1.01 (instrumentaali)
Dance of December – 4.40
The Day – 4.14
Sound of Silence – 4.15
Beneath the Frozen Leaves – 5.30
Swan Saivo – 4.22
Blood Stained Sea – 4.06
Angelheart, Ravenheart (Act III: Saivon Lapsi) – 7.30
Kappaleet > Japanin bonuskappaleet

New Dawn – 0.46
Another One Falls Asleep (2012 Version) – 5.39
Kokoonpano

| --- | --- |
 Yhtye Jarmo Kylmänen – laulu  Altti Veteläinen – laulu, basso  Jarmo Puolakanaho – kitara  Mika Lammassaari – soolokitara  Juho Raappana – rummut  Janne Tolsa – kosketinsoitin, äänittäjä + Miriam Renvåg – laulu :  Tuotanto Ahti Kortelainen – äänittäjä  Mikko Karmila – miksaaja  Mika Jussila – masteroija  Travis Smith – kansitaide
Arvostelut

Imperiumi: 7½/10
Inferno: neutraali
Kaaoszine: 9/10
Miasma:
Soundi:
Aiheesta muualla

Saivon lapsi Discogsissa. (englanniksi)
Albumi Saivon lapsi Encyclopaedia Metallum -sivustolla (englanniksi)
Tamana (Kiribati)

Tamana
| --- | --- |
Sijainti:  Gilbertsaaret Kiribati
Pinta-ala:  4,8 km²
| --- | --- |
Asukasluku:  1 104 (2015)
Suurin kaupunki:  Bakaka
muokkaa - muokkaa wikitekstiä - muokkaa Wikidataa
Tamana on pienin Kiribatin Gilbertsaarista Tyynellä valtamerellä.
Tamanan pinta-ala on noin 4,8 km² ja väkiluku oli 1 104 vuonna 2015. Atolli sijaitsee eteläisillä Gilbertsaarilla, 70 kilometriä Onotoasta kaakkoon ja 86 kilometriä Aroraelta luoteeseen.
Tamanalla ei ole laguunia.
TKO

| ”TKO” Reckless Love |
| --- | --- | --- |

Singlen tiedot
 Julkaistu: 2005
 Tuottaja(t): Mikko Tegelman, Anssi Aamuvuori ja Reckless Love
 Tyylilaji: rock, glam rock
Reckless Loven muut singlet
| ”So Yeah!” 2004 | ”TKO” 2005 | ”Light But Heavy” 2005 |
TKO on Reckless Loven toinen EP. Se on äänitetty Studio Sound Tegelman -studiolla. EP:n on tuottanut Mikko Tegelman, Anssi Aamuvuori ja Reckless Love ja sen on masteroinut Janne Tolsa. Kaikki EP:n kappaleet ovat Reckless Loven käsialaa.
Kappaleet

TKO
Smile for a Little While
We Want You
Esittäjät

Olli Herman – laulu (kansilehtisessä H. Olliver Twisted)
Pepe – sähkökitara, laulu (kansilehtisessä Perry Lane)
Jalle Verne – bassokitara, laulu
Mike Harley Vasp – rummut, laulu
Salli Systems

| Easydoing Oy / Salli Systems |
| --- | --- |

Tunnuslause:  Sit happy
Yritysmuoto:  osakeyhtiö
Perustettu:  1990
Perustaja:  Veli-Jussi Jalkanen
Toimitusjohtaja:  Veli-Jussi Jalkanen
Kotipaikka:  Rautalampi
Toimiala:  Ergonomisten huonekalujen valmistaja
Tuotteet:  Salli Satulatuolit, työpöydät, lisävarusteet
Liikevaihto:  4,1 M€ (2018) 
Henkilöstö:  33 (2018) 
Kotisivu:  www.salli.com
Infobox OKVirheellinen NIMI-arvo: 
Salli Systemsin toimi- ja tuotantotilat Rautalammilla
Salli Systems eli Easydoing Oy on ergonomisten kalusteiden suunnitteluun ja valmistukseen erikoistunut suomalainen perheyritys. Yrityksellä on maailmanlaajuinen patentti keksimälleen keskiraolliselle satulatuolille. Salli Systemsin tavoite on saada aikaan istumakulttuurin vallankumous, jonka myötä ihmiset istuisivat vähemmän terveydelle haitallisesti.
Yrityksessä työskentelee useita fysioterapeutteja, mm. varatoimitusjohtajana ja avainasiakaspäälliköinä.
Sallin tuotantotilat Sahalan Kartanossa
Tuotanto

Salli Systemsin tehdas sijaitsee Rautalammilla Pohjois-Savossa. Tuotanto- ja toimitilat on rakennettu Sahalan Kartanon vanhaan navettaan, joka on yli 200 vuotta vanha. Satulatuolit tehdään suureksi osaksi käsityönä. Suomalaisen Työn Liitto on myöntänyt Salli Satulatuoleille Avainlippu- ja Design from Finland -merkit.
Satulatuolien Ergonomia

Yrityksen mukaan sen valmistamien satulatuolien muotoilu saa aikaan hyväryhtisen istunnan ilman haitallista painetta pehmytkudoksille (mm. sukuelimille) ja vähentää merkittävästi istumaperäisiä vaivoja, kuten selkäkipuja. Kuopion yliopiston tekemässä riippumattomassa tutkimuksessa on todistettu istumapaineen keskittyvän istuinkyhmyille, mikä vähentää istumapaineen kohdistumista sukuelinten alueelle, lantionpohjaan ja suurille lihaksille pakaroissa ja reisissä.
Sallin satulatuolilla istuessa kulma lantiossa on n. 135 astetta. Skottilais-kanadalaisen tutkimuksen mukaan haitaton kulma selän ja reisien välillä on 135 astetta tai suurempi. Tämä todettiin magneettikuvauksien avulla, joissa koehenkilöt istuivat toimistotuoleissa eri asennoissa.
Keskiraollista satulatuolia Salli Systems mainostaa sanoen sen olevan selän ja sukuelinten terveydelle haitattomin istuinvaihto.
Vienti

Yritys vie Salli Satulatuoleja yli 70 maahan (2/2020)
Salli Systems medioissa

Conan O'Brien esitteli Salli satulatuolia ja siihen liittyvää valmistajan tekemää videota The Tonight Show -keskusteluohjelmassa kesällä 2009.
Aiheesta muualla

Salli Systems verkkosivut
Keskiraollinen keinuva satulatuoli Salli SwingFit hierovalla ristikolla.
Sämpiä

| Sämpiä |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju, Hirvensalmi
Koordinaatit:  61°34′24″N, 26°43′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskujoki:  Puuskankoski Tuusjärveen 
Järvinumero:  14.914.1.008
Mittaustietoja
Pinnankorkeus:  83,6 m  
Pituus:  1,3 km  
Leveys:  720 m  
Rantaviiva:  3,352 km  
Pinta-ala:  47,04 ha  
Saaria:  1 
 fiSämpiä 
Sämpiä tai Pieni-Sämpiä on Etelä-Savossa Mäntyharjulla ja Hirvensalmella Ripatin lähellä sijaitseva järvi. Viereinen lampi on suurempana nimeltään Iso-Sämpiä.
Maantietoa

Järvi on 1,3 kilometriä pitkä, 720 metriä leveä, ja sen pinta-ala on 47 hehtaaria. Järvellä on kartan mukaan yksi saari.  Sen rantaviivan pituus on 3,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Tuusjärven alueeseen (14.914) se kuuluu. Järven vedenpinnan korkeus on 83,6 metriä mpy.
Tamana Zaryab Paryani

Tamana Zaryab Paryani	on afganistanilainen toimittaja ja aktivisti.
Ennen Talibanin valtaantuloa elokuussa 2021 Paryani opiskeli oikeustiedettä ja työskenteli sanomalehden toimittajana. Taliban sääti useita naisten elämää rajoittavia lakeja, joihin kuului pakko pukeutua hijabiin. Keväällä 2022 määräyksiä tiukennettiin edelleen niin, että naisten pitää pukeutua koko vartalon ja kasvot peittävään burkaan. Opiskeleminen kiellettiin naisilta, ja kotoa saa lähteä vain miehen seurassa.
Paryani oli mukana järjestämässä syyskuun 2021 mielenosoituksia, joihin osallistui satoja naisia. Monia heistä pidätettiin. Tammikuussa 2022 Paryani ja toinen aktivisti Parwana Ibrahimkhel olivat osoittamassa mieltään Kabulin yliopistolla naisten työtä ja opiskelua estäviä määräyksiä vastaan. Pari päivää myöhemmin heidät siepattiin.
Paryani ja hänen kolme nuorempaa sisartaan Zarmina, Shafiqa ja Kerishma haettiin yöllä kotoaan, ja heitä pahoinpideteltiin vankilassa kolmen viikon ajan. Kansainvälisten apujärjestöjen painostus vaikutti heidän vapauttamiseensa.
Lokakuussa 2022 Paryani ja hänen perheenjäsenensä muuttivat Saksaan.
BBC valitsi Paryanin vuonna 2022 sadan vaikutusvaltaisen ja innostavan naisen listalle 100 Women.